WB: Wallis van dun lug in Alpe na Turkse hitte
’n Mens moenie nou al te veel lees in die Wêreldbeker-slypstryde waarin Noordelike Halfrond-spanne by betrokke is nie, maar dit kan tog leidrade verskaf oor wat eersdaags in Japan gaan gebeur. Egpaar by Ugie op plaas aangeval; aanvallers probeer glo huis afbrand | Maroela Media
Egpaar by Ugie op plaas aangeval; aanvallers probeer glo huis afbrand
Die Oos-Kaapse polisie het die aanval op ŉ egpaar van Ugie in die Oos-Kaap op hulle plaas ten sterkste veroordeel.
Die egpaar, onderskeidelik 68 en 67 jaar oud, is Woensdag omstreeks 20:45 op hulle plaas in die Gubenxevallei, naby Ugie, deur drie aanvallers oorrompel, het brig. Tembinkosi Kinana, polisiewoordvoerder, gesê.
Die man is glo oorval toe hy buite die huis ŉ draai gaan loop het. “Een van die verdagtes was gewapen en het die ouerige man terug in die huis gedwing, waar hulle bankkaarte by hom en sy vrou geëis het.”
Die aanvallers het die paartjie gedwing om saam met hulle dorp toe te ry, waar ŉ bedrag geld uit hulle bankrekening onttrek is en hulle daarna teruggeneem is na die plaas.
“Terug by die huis het die verdagtes die man, maar nie sy vrou nie, vasgebind en hulle in die slaapkamer toegesluit. Hulle het glo petrol in die huis uitgegooi en dit aan die brand probeer steek,” het Kinana gesê.
Die aanvallers het in ŉ voertuig gevlug en is steeds soek.
Die vrou het haar man help loskry en hulle het uit die huis gevlug en hulp ontbied, het Kinana gesê.
Volgens Kinana is die egpaar na ŉ hospitaal vir mediese behandeling geneem. ŉ Saak van huisrooftog word ondersoek.
In die nuus Oos-Kaap plaasaanvalle polisie Ugie
Sobymykoolkop · 1 week gelede
Ondersoek huisroof ipv plaasaanval??
Ekke · 1 week gelede
Huisroof , nee hoor….dis plaas aanval…en wat van klag van gepoogde brandstigting…en die geld wat onder dwang getrek aan hulle gegee was…pateties “huisroof” ondersoek…
PJ · 1 week gelede
Dit is hoekom die polisie se statistieke nie ooreenstem met Afriforum s’n as plaas aanvalle jaarliks bekend gemaak word
Doring · 1 week gelede
Ek sien HUISBRAAK, ontvoering, diefstal, bedrog,poging tot moord (sou die huis brand) en poging tot brandstigting. Ek neem aan die petrol was van China afkomstig.
Huisroof !!! Nogal né. Wat van aanranding en poging tot brandstigting.
Toegesluit in die huis wat hulle probeer afbrand….wat van poging tot moord?
Karolis, jy is reg! Ek stem saam!
Fools Law · 1 week gelede
Die oumense is in die slaapkamer vasgebind en toegesluit, daarna is petrol in die huis gegooi en hulle het probeer om dit aan die brand te steek. Poging tot moord! Uit en klaar!
Huisroof?????? So as ek iemand se intree en huis met hulle aan die brand steek is dit huisroof. Lekker in SA. As hulle gevang word net n waarskuwing?
Lewis · 1 week gelede
Ek wens iemand kan n ander uitdrukking uitvind vir die holruggeryde cliche’ “ten sterkste veroordeel” hierdie maak nie van die SAPD wereld kampejoene nie.
As jy ‘n huis aan die brand probeer steek met iand wat vasgemaak binne In is, is die sekerlik, poging tot moord!!
Albert Van Der Merwe · 1 week gelede
Huisroof……regtig. Dit nadat hulle die egpaar binne in hul huis wou verbrand. Onthou die wiel draai…. Oppas om nie aan die verkeerde kant van daai wiel te staan nie.
skurweberg · 1 week gelede
Ek wens iemand kan n ander uitdrukking vind vir die holruggeryde cliche’ “ten sterkste veroordeel” dis al wat jy hoor en dit maak van niemand ook nie die SAPD wereldkampjoene nie.
Al · 1 week gelede
Wat van poging tot moord?!
Hulle moet so verklaar. Dit is n opdrag want die statistike moet beter lyk. Miskien kom beleggingsmoonlikhede in sig.
Destarte · 1 week gelede
Iets klink nie vir my lekker nie. Hoekom net die man toemaak, en hoe kry jy nie brandstof aangesteek nie? Veral die brandstof stukkie klop glad nie.
My innige simpatie maar ek het n paar vrae. Weet enige boer vandag nog nie dat jy nie in die donker buite ‘n “draai” moet gaan loop nie? Dit nogal ongewapen. Waar is die alarm en die honde? Elke enkele plaasaanval wys foute uit wat die boer gedoen het maar leer, dit sal hulle nooit. Elke plot of plaasbewoner asook dorpenaars is sagte teikens maar elkeen glo dit sal nie met hulle gebeur nie. Ek kn nog boere wat voor ‘n toe plaashek moet stop in die nag. Wanneer sal ons volkie seker dinge leer? Gebruik jou toilet in die huis, dis hoekom dit daar is. Ek word sommer kwaad vir my mense want hulle maak dit so maklik vir die aanvallers.
Sannie · 1 week gelede
Ek stem saam. Baie moorde kon verhoed geword het as die persoon nie na buite gaan en ondersoek instel of in hierdie geval, ‘n draai loop.
My genade, niemand het nog met die boer baklei omdat hy buite die huis op sy eie plaas was nie.
Michael P · 1 week gelede
Mense Mense wie sit agter die wreedaardige misdade en hoekom ????????
Getransformeer · 1 week gelede
Getransformeerde ondersoek beamptes, getransformeerde klagtes, getransformeerde regstelsel……
Ja dis so Chris maar ons mense word vermoor in hul eie huise. Buite enige huis, veral ‘n plaashuis, word elke mens in die land ‘n maklike teiken. Chris, dink jy nie iemand moet met die mense raas wat in die nag ongewapen buite hul huise rondloop nie. Feitlik elkeen wat op ‘n plaas vermoor word het nie honde, alarms of vuurwapens nie. Chris, dink jy dis veilig om buite jou plaashuis rond te loop in die nag en nogal ongewapen. Sal jy my asb antwoord. Ek dink dit hoort nie meer so in vandag se tye nie. Jammer as ek verskil.
Attie jy is 100% reg maar mense besef dit nog nie almal nie. SA is op die oomblik ń baie gevaarlike plek maar weens die liberale media glo ń groot deel van die bevolking dit nog nie en as jy jou durf uitlaat hieroor word jy gebrandmerk as ultra regs of radikaal so dit is moeilik om mense die gevaar te laat besef.